Publication: Magyar Közlöny
Issue: MK-2011-49 (Year: 2011, Number: 49)
Era: contemporary
Section: normaszövegek értelmezhetetlensége valamely konkrét alapjogi sérelmet okoz [35/1991. (VI. 20.) AB határozat, ABH
Paragraph Index: 1163

2005. január 1. és 2010. december 29. közötti idõszakban kifizetett, különadó-alapot képezõ összeget, valamint – jogcímenként megbontva – az abból levont, a különadó fizetésére kötelezett magánszemélyt terhelõ közterheket, járulékokat (ideértve a magán-nyugdíjpénztári tagdíjat is) és egyéb adatokat. Az adatszolgáltatásra kötelezett szervezetek: költségvetési szervek, állami, önkormányzati, közalapítványi forrásból alapított, fenntartott, illetve ilyen forrásokból mûködési támogatásban részesített szervezetek, a takarékos állami gazdálkodásról és a költségvetési felelõsségrõl szóló törvény vagy a köztulajdonban álló gazdasági társaságok takarékosabb mûködésérõl szóló törvény szerinti munkavégzésre irányuló jogviszonyban foglalkoztatók. A különadóval érintett, 2005. január 1-je és 2009. december 31. között kifizetett összegek adó-megállapítással már lezárt évekre vonatkoznak.A 2010. január 1-je és december 29. közötti idõszakbanpedig már megszerzett jövedelmek adózási feltételeit módosítja — az adóalanyra hátrányosan — a Törvény. A magánszemély legkésõbb 2011. május 20-ig köteles a korábban lezárt adóévek bevallásait helyesbíteni, illetve a 2010-es adóévrõl adóbevallást benyújtani, a 2010. december 30. óta hatályos új szabályok szerint. 4.2.2. A különadó jövedelem típusú adó. Az általános jövedelemadót a bevezetésétõl kezdve adóévekre kell megfizetni, az adóév a naptári évvel egyenlõ. Az adó megállapítása általában önadózással történik az adóévet követõ év meghatározott napjáig. Az adókötelezettségeinek mindenben eleget tévõ, a jogait és kötelezettségeit az adótörvény elõírásainak megfelelõen, rendeltetésszerûen gyakorló adóalany alapos okkal arra számíthat, hogy az adó-megállapítással lezárt idõszakot illetõen további kötelezettsége nem keletkezhet. A jövedelemadókat általában a jövedelembõl kell fizetni, noha fizethetõ a vagyonból is. Az adó, mint visszatérõ szolgáltatás a vagyon kimerülése esetén azonban nem felelhetne meg a rendeltetésének, ésszerû adóforrás tehát csak a jövedelem lehet. A jövedelemadók az idõszerû, adott adóévben megszerzett jövedelemhez igazodnak, annak a terhét jelentik. Az Alkotmánybíróság gyakorlata értelmében a tág, alkotmányjogi értelemben vett tulajdon közjogi korlátai közé

Source: https://magyarkozlony.hu/hivatalos-lapok/4a404d601b1ba613b5be35afbaa5d56fba32437e/dokumentumok/6ef9036aeda47f7ff49972a0c35d30a3872d64f7/letoltes